
Direcția de Asistență Socială
Nr. 11940 din 7.11 2022

                                               Raport de specialitate
la proiectul de hotărâre privind aprobarea acordului de parteneriat cu Direcția Generală de Asistență Socială și Protecția Copilului Bihor, pentru copiii cu dizabilități de pa raza municipiului Marghita, care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea.
	Avândînvedere:
· Referatul de aprobare al Primarului Municipiului Marghita nr.11939 din 7 noiembrie 2022 a proiectului de hotărâre privind aprobarea acordului de parteneriat cu Direcția Generală de Asistență Socială și Protecția Copilului Bihor, pentru copiii cu dizabilități de pa raza municipiului Marghita, care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea.
· Prevederile Legii 272/2004 privind protecția și promovarea drepturilor copilului republicată,   art. 124, care prevede la alin. (1)  pentru asigurarea prevenirii separării copilului de părinţii lui, consiliile locale ale municipiilor, oraşelor, comunelor şi sectoarelor municipiului Bucureşti au obligaţia să organizeze, în mod autonom sau prin asociere, servicii de zi, potrivit nevoilor identificate în comunitatea respectivă, respectv alin. (2) În situaţia în care consiliul local nu identifică resurse financiare şi umane suficiente pentru a organiza serviciile prevăzute la alin. (1), la cererea acestuia, consiliul judeţean va asigura finanţarea necesară înfiinţării acestor servicii. Consiliul local asigură finanţarea cu până la 50% a cheltuielilor de funcţionare a acestor servicii, cota-parte şi cuantumul total al acestor cheltuieli fiind stabilite anual prin hotărâre a consiliului judeţean.
· propunerea Direcției Generale de Asistență Socială și Protecția Copilului Bihor, pentru încheierea unui acord de parteneriat pe anul 2023, formulată în adresa 68049/31.10.2022
· pentru copiii cu dizabilități de pa raza municipiului Marghita, care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea,
În temeiul prevederilor art. 129 alin. (4) lit. e) din Ordonanța de Urgență nr. 57/2019 privind Codul Administrativ, propun Consiliului Local Marghita aprobarea încheierii Acordului de parteneriat cu Direcția Generală de Asistență Socială și Protecția Copilului Bihor, pentru copiii cu dizabilități de pa raza municipiului Marghita, care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea, conform anexei.

